Un student de 22 de ani din Pakistan a fost condamnat la moarte de un tribunal, după ce a fost acuzat de blasfemie din cauza unor mesaje pe WhatsApp.
Tânărul ar fi distribuit imagini și videoclipuri cu caracter blasfemic intenționând să jignească sentimentele religioase ale musulmanilor, potrivit instanței din provincia Punjab, informează BBC.
În Pakistan, blasfemia este pedepsită cu moartea. Unele persoane au fost linșate chiar înainte ca dosarele lor să fie judecate. Unitatea de combatere a criminalității cibernetice a Agenției Federale de Investigații din Pakistan (FIA) a depus plângerea în 2022. Cazul a fost înaintat unui tribunal local din orașul Gujrawala.
Judecătorii au spus că tânărul de 22 de ani a fost condamnat la moarte pentru pregătirea de fotografii și videoclipuri care conțineau cuvinte derogatorii despre profetul Muhammand și soțiile sale.
Un alt tânăr de 17 de ani a fost condamnat la închisoare pe viață în același dosar, după ce a redistribuit materialul. Tatăl studentului condamnat la moarte a declarat pentru sursa citată anterior că a depus un recurs la Înalt Curte din Lahore.
Potrivit instanței, celălalt tânăr a fost condamnată la închisoare pe viață în loc de pedeapsa cu moartea, pentru că este minor.